Elva linnasüdame ajakohastamine
Elva linnasüdame kaasajastamise projektiga muudetakse linna peatänav atraktiivsemaks ning mugavamaks jalgsi ja rattaga liikujale, luuakse juurde tänavaäärseid parkimiskohti ning korrastatakse ja rikastatakse haljastust. Projekti kaasrahastatakse Euroopa Liidu Euroopa Regionaalarengu Fondist. Toetuse suurus 1 010 000,60 eurot.
Ehitatava keskväljakuga seotakse Arbi järve äärne puhkeala. Puhkealale planeeritud rannarajatise (platvormi) ühendab linna keskväljakuga mõtteline erinevate funktsioonidega (lamamistoolide ja päikesevarjudega päevitusala, ranna- ja kohvikumajake, võrkkiikede, lauatennise, õuemale ja mudilaste mänguala) sisustatud kiir. Oma väärika koha linnaväljakul säilitab ka kiire servale jääv Presidendi tamm. Kaasajastatud avalik linnaruum tagab elanikele ja külastajatele atraktiivse ja mugava keskkonna ning ettevõtlusaktiivsuse suurendamiseks ning arendamiseks vajalik taristu. Arhitektuuriline lahendus leiti EV 100 arhitektuuriprogrammi “Hea Avalik Ruum” käigus väljakuulutatud ideekonkursi tulemusena.
Tutvu projekti joonistega siin:
Kesk tänava puude dendroloogilise hinnanguga tutvu siin: